ระเบียบเทศบาลตำบลปะทิวระเบียบเทศบาลตำบลปะทิวว่าด้วยคณะกรรมการชุมชนพ.ศ. ๒๕๕๕[๑] โดยที่เป็นการสมควร ปรับปรุงระเบียบว่าด้วยคณะกรรมการชุมชนเพื่อให้การดำเนินงานของชุมชนย่อยในเขตเทศบาลเป็นไปอย่างมีประสิทธิภาพและมีส่วนร่วมในการพัฒนาการป้องกัน แก้ไขปัญหาต่าง ๆ ภายในชุมชนของตน ตลอดจนเพื่อเป็นการส่งเสริมความร่วมมือของประชาชนในชุมชนกับเทศบาลให้เหมาะสมกับสภาวการณ์ปัจจุบันอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓ และมาตรา๕๐ (๙) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒ ประกอบกับข้อ ๖ก (๕) ของระเบียบกระทรวงมหาดไทย ว่าด้วยวิธีปฏิบัติงานของเทศบาล พ.ศ. ๒๔๙๖หนังสือกระทรวงมหาดไทย ที่ มท ๐๔๑๓/ว ๑๕๕๓ ลงวันที่ ๒๙ ธันวาคม ๒๕๓๐และหนังสือกระทรวงมหาดไทย ที่ มท ๐๔๑๓/ว ๓๙๘ ลงวันที่ ๑๘ ธันวาคม ๒๕๓๑ เทศบาลตำบลปะทิวจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลปะทิว ว่าด้วยคณะกรรมการชุมชน พ.ศ. ๒๕๕๕ข้อ ๒ ระเบียบนี้ให้ใช้บังคับตั้งแต่วันที่ได้ประกาศเป็นต้นไปข้อ ๓ ให้ยกเลิก ระเบียบเทศบาลตำบลปะทิว ว่าด้วยคณะกรรมการชุมชน พ.ศ. ๒๕๔๙ข้อ ๔ ให้นายกเทศมนตรีรักษาการตามระเบียบนี้ และให้มีอำนาจตีความวินิจฉัยปัญหายกเว้นการปฏิบัติออกประกาศ คำสั่ง ข้อกำหนด หลักเกณฑ์ วิธีปฏิบัติและแต่งตั้งเจ้าหน้าที่เพื่อปฏิบัติให้เป็นไปตามระเบียบนี้หมวด ๑บททั่วไป ข้อ ๕ ในระเบียบนี้ชุมชน หมายความว่าชุมชนที่เทศบาลเห็นสมควรจัดตั้งขึ้นหรือที่ประชาชนร้องขอให้มีการจัดตั้งขึ้นโดยเทศบาลตำบลปะทิวเป็นผู้ประกาศจัดตั้งชุมชนเทศบาล หมายความว่าเทศบาลตำบลปะทิวคณะกรรมการชุมชน หมายความว่าบุคคลซึ่งได้รับการเลือกตั้งจากประชาชนผู้อาศัยในชุมชนและเป็นผู้มีสิทธิเลือกตั้งภายในชุมชนนั้นให้เป็นคณะกรรมการชุมชน และได้รับการแต่งตั้งจากนายกเทศมนตรีให้ทำหน้าที่บริหารงานด้านต่าง ๆ ของชุมชนนายกเทศมนตรี หมายความว่านายกเทศมนตรีตำบลปะทิวเจ้าหน้าที่ หมายความว่าปลัดเทศบาล พนักงานเทศบาล หรือผู้ซึ่งได้รับการแต่งตั้งจากนายกเทศมนตรีให้ปฏิบัติงานตามระเบียบนี้ทรัพย์สินในครอบครองของคณะกรรมการชุมชน หมายความว่า ทรัพย์สินที่คณะกรรมการชุมชนครอบครองและใช้ประโยชน์ข้อ ๖ แบบพิมพ์และทะเบียนต่างๆ ให้เป็นไปตามระเบียบที่นายกเทศมนตรีตำบลปะทิวกำหนดหมวด ๒การจัดตั้งชุมชน ข้อ ๗ ให้เทศบาลประกาศจัดตั้งชุมชนขึ้นในเขตเทศบาลตำบลปะทิวตามลักษณะที่กำหนดขอบเขตพื้นที่ของชุมชนตามระเบียบนี้โดยให้ถือความสะดวกในการปกครองดูแลและพัฒนาชุมชนนั้น ๆข้อ ๘ ในการที่จะกำหนดขอบเขตพื้นที่ของชุมชนต่างๆ ให้พิจารณาแบ่งชุมชนตามสภาพพื้นที่หรือแนวถนน ตรอก ซอย แม่น้ำลำคลองหรืออาคารเรือนแถวเดียวกัน หรือมีลักษณะเป็น Block หรือ Zone เดียวกัน เช่น หมู่บ้าน ชุมชนแออัด หรือหมู่บ้านจัดสรร เป็นต้นหมวด ๓คณะกรรมการชุมชน ข้อ ๙ ในชุมชนหนึ่ง ให้มีคณะกรรมการชุมชนคณะหนึ่งประกอบด้วยบุคคลจำนวนไม่น้อยกว่า๕ คน แต่ไม่เกิน ๑๕ คนโดยได้รับการเลือกตั้งจากประชาชนผู้มีสิทธิเลือกตั้งที่อยู่อาศัยในชุมชนนั้น ๆ โดยความเห็นชอบและแต่งตั้งจากนายกเทศมนตรีในกรณีที่ไม่สามารถเลือกตั้งคณะกรรมการชุมชนผู้รับผิดชอบงานด้านต่างๆ ได้ ให้ที่ประชุมเลือกตั้งประธานชุมชนเพื่อทำหน้าที่ในการสรรหาบุคคลเป็นคณะกรรมการชุมชนด้านต่าง ๆ ต่อไปกรณีที่ไม่สามารถเลือกตั้งบุคคลเพื่อเป็นคณะกรรมการชุมชนตามวรรคหนึ่งหรือประธานชุมชนตามวรรคสองได้ ให้คณะกรรมการอำนวยการชุมชนดำเนินการเลือกตั้งคณะกรรมการชุมชนหรือประธานชุมชนตามวิธีการที่เห็นสมควรโดยความเห็นชอบของนายกเทศมนตรีข้อ ๑๐ ให้คณะกรรมการชุมชนแต่ละคณะประกอบด้วย(๑) ประธานชุมชน(๒) รองประธานชุมชน(๓) เลขานุการชุมชน(๔) ฝ่ายการคลัง(๕) ฝ่ายพัฒนาและส่งเสริมอาชีพ(๖) ฝ่ายป้องกันและรักษาความสงบเรียบร้อย(๗) ฝ่ายสาธารณสุข(๘) ฝ่ายการศึกษา ศาสนา วัฒนธรรมกีฬา และนันทนาการ(๙) ฝ่ายสวัสดิการสังคม(๑๐) ฝ่ายกิจการสตรี(๑๑) ตำแหน่งอื่น ๆ ตามที่คณะกรรมการชุมชนเห็นสมควรแต่งตั้งข้อ ๑๑ ผู้ที่ได้รับการเลือกตั้งเป็นคณะกรรมการชุมชนต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่ายี่สิบปีบริบูรณ์ นับถึงวันรับสมัคร(๓)มีชื่ออยู่ในทะเบียนบ้านในเขตชุมชนนั้นติดต่อกันมาแล้วไม่น้อยกว่า ๑๘๐ วัน(๔) อ่านและเขียนหนังสือไทยได้(๕)เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นพระประมุข(๖) ไม่เป็นภิกษุ สามเณร นักพรต หรือนักบวช(๗) ไม่เป็นผู้วิกลจริต หรือมีจิตฟั่นเฟือน(๘) ไม่ติดยาเสพติดให้โทษ หรือมีโรคติดต่อร้ายแรง(๙) เป็นผู้มีความเสียสละ มีความรับผิดชอบไม่หวังหรือแสวงหาประโยชน์ตอบแทนใด ๆ เพื่อตนเองหรือหมู่คณะโดยมิชอบ(๑๐) ไม่เป็นข้าราชการประจำ กำนัน ผู้ใหญ่บ้านหรือดำรงตำแหน่งทางการเมือง(๑๑) ไม่เป็นผู้ต้องคำพิพากษาถึงที่สุดให้ลงโทษจำคุกหรือให้ออกจากราชการในความผิดฐานทุจริตในหน้าที่ราชการ หรือประพฤติมิชอบในราชการ(๑๒)หากเคยดำรงตำแหน่งคณะกรรมการชุมชนมาแล้วแต่ลาออกหรือถูกถอดถอนจะต้องพ้นจากตำแหน่งนั้นไม่น้อยกว่า๑๘๐ วัน นับจากวันที่ลาออกหรือถูกถอดถอนจากตำแหน่งนั้นข้อ ๑๒ บุคคลดังต่อไปนี้เป็นผู้มีสิทธิเลือกตั้งคณะกรรมการชุมชน(๑) มีสัญชาติไทย(๒) มีชื่ออยู่ในทะเบียนบ้านในชุมชนไม่น้อยกว่า ๙๐ วันติดต่อกันถึงวันเลือกตั้ง(๓) อายุ ๑๘ ปีบริบูรณ์ในวันที่ ๑ มกราคม ของปีที่มีการเลือกตั้งข้อ ๑๓ บุคคลผู้มีลักษณะดังต่อไปนี้ในวันเลือกตั้งเป็นบุคคลต้องห้ามมิให้ใช้สิทธิเลือกตั้ง(๑) เป็นผู้วิกลจริต หรือมีจิตฟั่นเฟือนไม่สมประกอบ(๒) เป็นภิกษุ สามเณร นักพรต หรือนักบวช(๓) เป็นผู้ที่ถูกคุมขังอยู่โดยกฎหมายของศาลหรือคำสั่งที่ชอบด้วยกฎหมายข้อ ๑๔ คณะกรรมการชุมชนให้อยู่ในตำแหน่งได้คราวละ๒ ปี นับแต่วันเลือกตั้งข้อ ๑๕ คณะกรรมการชุมชนพ้นจากตำแหน่งด้วยเหตุใดเหตุหนึ่งดังต่อไปนี้(๑) ถึงคราวออกตามวาระ(๒) ตาย(๓) ลาออก โดยยื่นใบลาออกต่อนายกเทศมนตรี(๔) ขาดคุณสมบัติตามข้อ ๑๑(๕) นายกเทศมนตรีถอดถอนเมื่อสอบสวนแล้วเห็นว่าประพฤติตนเป็นที่เสื่อมเสียหรือก่อให้เกิดความเสียหายแก่ชุมชนและทางราชการ(๖) ต้องโทษจำคุกโดยคำพิพากษาถึงที่สุดให้จำคุก(๗) คณะกรรมการชุมชนไม่น้อยกว่าสองในสามที่อยู่ในตำแหน่งมีมติให้พ้นจากตำแหน่งโดยเห็นว่ามีความบกพร่องในหน้าที่หรือมีความประพฤติในทางที่จะนำมาซึ่งความเสื่อมเสียแก่ชุมชนข้อ ๑๖ ในกรณีที่คณะกรรมการชุมชนครบวาระการดำรงตำแหน่งตามข้อ๑๕ (๑) ให้เทศบาลจัดให้มีการเลือกตั้งคณะกรรมการชุมชนให้แล้วเสร็จภายใน ๔๕ วันนับแต่วันหมดวาระดำรงตำแหน่งและให้คณะกรรมการชุมชนชุดเดิมรักษาการไปจนกว่าการเลือกตั้งคณะกรรมการชุมชนชุดใหม่แล้วเสร็จเมื่อพ้นสภาพการเป็นคณะกรรมการชุมชนตามวรรคหนึ่งให้คณะกรรมการชุดเดิมส่งมอบงานและบรรดาทรัพย์สินของชุมชนให้แก่คณะกรรมการชุมชนชุดใหม่ ภายใน ๓๐ วัน นับแต่วันเลือกตั้งแล้วเสร็จข้อ ๑๗ ในกรณีที่คณะกรรมการชุมชนว่างลงนอกเหนือจากข้อ๑๕ (๑) ให้เทศบาลจัดให้มีการเลือกตั้งภายใน ๔๕ วัน นับแต่วันที่ตำแหน่งนั้นว่างลงหรือให้คณะกรรมการชุมชนที่เหลืออยู่พิจารณาบุคคลผู้ที่มีคุณสมบัติครบถ้วนเสนอต่อนายกเทศมนตรีให้ความเห็นชอบแต่งตั้งเป็นคณะกรรมการชุมชนได้โดยให้มีวาระการดำรงตำแหน่งเท่าที่เหลืออยู่ของผู้ซึ่งตนแทนเว้นแต่วาระของคณะกรรมการชุมชนเหลืออยู่ไม่ถึง ๑๘๐ วันให้คณะกรรมการชุมชนเท่าที่มีอยู่ขณะนั้นปฏิบัติหน้าที่และรักษาการไปจนกว่าการเลือกตั้งคณะกรรมการชุมชนชุดใหม่แล้วเสร็จข้อ ๑๘ เพื่อประโยชน์ในการให้คำปรึกษาแนะนำและการให้การสนับสนุนการดำเนินงานของคณะกรรมการชุมชนจะคัดเลือกบุคคลในชุมชนที่เห็นสมควรแต่งตั้งเป็นที่ปรึกษาชุมชนก็ได้แต่ต้องมีจำนวนไม่เกินชุมชนละ ๒ คน โดยการแต่งตั้งของนายกเทศมนตรีตำบลปะทิวหมวด ๔การเลือกตั้งคณะกรรมการชุมชน ข้อ ๑๙ ให้นายกเทศมนตรีตำบลปะทิวแต่งตั้งเจ้าหน้าที่ดำเนินการเลือกตั้งอย่างน้อย ๗ คนข้อ ๒๐ ผู้สมัครเข้ารับเลือกตั้งเป็นคณะกรรมการชุมชนต้องยื่นใบสมัครด้วยตนเองพร้อมหลักฐาน สำเนาทะเบียนบ้าน บัตรประจำตัวประชาชนและรูปถ่ายหน้าตรง ตามวันเวลาและสถานที่ที่กำหนดข้อ ๒๑ ในชุมชนใดถ้ามีผู้สมัครไม่เกินจำนวนคณะกรรมการชุมชนที่กำหนดให้ถือว่าผู้สมัครได้รับเลือกตั้งโดยไม่มีการเลือกตั้งข้อ ๒๒ วิธีการเลือกตั้งคณะกรรมการชุมชนให้เป็นไปตามที่นายกเทศมนตรีตำบลปะทิวกำหนดข้อ ๒๓ ให้นายทะเบียนท้องถิ่นเทศบาลตำบลปะทิวจัดทำประกาศบัญชีรายชื่อผู้มีสิทธิเลือกตั้งและให้มีอำนาจในการเพิ่มชื่อและถอนชื่อผู้มีสิทธิเลือกตั้งได้การประกาศบัญชีรายชื่อผู้มีสิทธิเลือกตั้งให้ติดประกาศไว้ในชุมชนให้ทราบก่อนวันเลือกตั้งอย่างน้อย ๗ วันถ้าผู้มีสิทธิเลือกตั้งเห็นว่าตนไม่มีชื่อในบัญชีรายชื่อผู้มีสิทธิเลือกตั้งให้มีสิทธิยื่นคำร้องขอเพิ่มชื่อหรือขอถอนชื่อต่อนายทะเบียนท้องถิ่นเทศบาลตำบลปะทิวก่อนวันเลือกตั้งไม่น้อยกว่า ๓ วันข้อ ๒๔ ให้นายกเทศมนตรีตำบลปะทิวจัดทำประกาศแต่งตั้งและถอดถอนคณะกรรมการชุมชนและลงนามในบัตรประจำตัวคณะกรรมการชุมชนกรณีถอดถอนคณะกรรมการชุมชนจะกระทำได้เมื่อสอบสวนแล้วเห็นว่าประพฤติตนเป็นที่เสื่อมเสียหรือก่อให้เกิดความเสียหายแก่ชุมชนและทางราชการข้อ ๒๕ นายกเทศมนตรีจะออกระเบียบเลือกตั้งคณะกรรมการชุมชน โดยเฉพาะแต่ละชุมชน ซึ่งไม่ขัดแย้งกับระเบียบนี้ด้วยก็ได้หมวด ๕การดำเนินงานของคณะกรรมการชุมชน ข้อ ๒๖ ให้คณะกรรมการชุมชนมีหน้าที่ดังต่อไปนี้(๑) ส่งเสริมการปกครองระบอบประชาธิปไตยอันมีพระมหากษัตริย์ทรงเป็นพระประมุข(๒) เป็นผู้นำและแกนกลางในการบริหารชุมชนตลอดจนเป็นที่ปรึกษาของประชาชนในการพัฒนาชุมชน(๓) สำรวจข้อมูลปัญหาต่าง ๆในชุมชนที่เกี่ยวข้องกับปัญหาด้านเศรษฐกิจ สังคม วัฒนธรรมการบริการพื้นฐานและด้านการเมือง ตลอดจนวางแผนและแก้ไขปัญหาด้านต่าง ๆ ที่เกิดขึ้นในชุมชน(๔) เสนอแผนงาน โครงการ เพื่อขอรับการสนับสนุนงบประมาณจากทางเทศบาล(๕) ส่งเสริมและสนับสนุนให้ประชาชนมีจิตสำนึกและร่วมใจกันพัฒนาชุมชนของตนเอง(๖) ส่งเสริมขนบธรรมเนียมประเพณี อันดีงามและสร้างความสามัคคีในชุมชน(๗) ดำเนินการด้านอื่น ๆ ตามที่เห็นสมควรข้อ ๒๗ ให้คณะกรรมการชุมชนจัดให้มีการประชุมกันอย่างน้อยเดือนละหนึ่งครั้งหรือตามความจำเป็นเหมาะสม การกำหนดวันประชุมให้ประธานชุมชนเป็นผู้กำหนดและเรียกประชุมโดยให้นายกเทศมนตรีเรียกประชุมครั้งแรกภายใน ๓๐ วัน นับแต่วันเลือกตั้งและทำหน้าที่เป็นประธานในที่ประชุมข้อ ๒๘ ถ้าประธานและรองประธานชุมชนไม่มาประชุมหรือไม่อาจปฏิบัติหน้าที่ได้ให้คณะกรรมการชุมชนที่มาประชุมเลือกคณะกรรมการชุมชนคนหนึ่งขึ้นเป็นประธานในที่ประชุมข้อ ๒๙ การประชุมคณะกรรมการชุมชนให้กระทำโดยเปิดเผย ณ สถานที่ที่คณะกรรมการชุมชนหรือประธานชุมชนเห็นสมควรและเปิดโอกาสให้คณะกรรมการอำนวยการหรือที่ปรึกษาของคณะกรรมการชุมชนหรือสมาชิกในชุมชนเข้ารับฟังและหรือเสนอแนะให้คำปรึกษาได้โดยไม่มีสิทธิลงคะแนนเสียงเว้นแต่คณะกรรมการชุมชนจะลงมติเห็นสมควรให้ประชุมลับข้อ ๓๐ ในการประชุมคณะกรรมการชุมชนต้องมีคณะกรรมการชุมชนมาประชุมไม่น้อยกว่ากึ่งหนึ่งของคณะกรรมการชุมชนทั้งหมดที่มีอยู่จึงจะเป็นองค์ประชุมการลงมติในที่ประชุมให้ถือเสียงข้างมากเว้นแต่จะกำหนดไว้เป็นอย่างอื่นคณะกรรมการชุมชนคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๓๑ ให้นายกเทศมนตรีควบคุมดูแลคณะกรรมการชุมชนให้ดำเนินการพัฒนาชุมชนและมีส่วนร่วมในการป้องกันแก้ไขปัญหาต่าง ๆ ของชุมชน ในการนี้ให้มีอำนาจหน้าที่ระงับการดำเนินการใด ๆของคณะกรรมการชุมชน เมื่อเห็นว่าเป็นผลเสียหายแก่ชุมชนหมวด ๖คณะกรรมการอำนวยการชุมชน ข้อ ๓๒ ให้เทศบาลแต่งตั้งคณะกรรมการอำนวยการชุมชนคณะหนึ่งทำหน้าที่อำนวยการ ประสานงาน และให้การสนับสนุนการดำเนินงานของชุมชน ประกอบด้วย(๑) นายกเทศมนตรีเป็นประธานกรรมการ(๒) รองนายกเทศมนตรีเป็นรองประธานกรรมการ(๓)หัวหน้าส่วนราชการภายในเทศบาลและผู้แทนภาคเอกชนหรือผู้ทรงคุณวุฒิตามที่นายกเทศมนตรีเห็นสมควรเป็นกรรมการ(๔) ปลัดเทศบาลเป็นกรรมการและเลขานุการ(๕) นักพัฒนาชุมชน เป็นกรรมการและผู้ช่วยเลขานุการข้อ ๓๓ ให้คณะกรรมการอำนวยการชุมชนมีหน้าที่ดังต่อไปนี้(๑) กำหนดนโยบายและแผนการดำเนินงาน(๒) ส่งเสริม สนับสนุน และควบคุมดูแลการดำเนินงานของคณะกรรมการชุมชน(๓) ติดตามและประเมินผลการดำเนินงาน(๔) แก้ไขปัญหาอุปสรรคในการดำเนินงาน(๕) แต่งตั้งคณะอนุกรรมการหรือคณะทำงานเพื่อมอบหมายให้ปฏิบัติหน้าที่ประกาศณ วันที่ ๕ มกราคม พ.ศ. ๒๕๕๕มนต์ชัยโกษฐเพชรนายกเทศมนตรีตำบลปะทิวปริยานุช/ผู้จัดทำ๕ เมษายน ๒๕๕๕ชาญ/ผู้ตรวจ๑๐ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๓๓ ง/หน้า ๑/๒๙ มีนาคม ๒๕๕๕